জাতীয় পার্টির চেয়ারম্যান আলহাজ্ব হুসাইন মোহাম্মদ এরশাদ ৯ জুলাই শনিবার ব্যাক্তিগত সফরে যুক্তরাজ্যে এসে পৌঁছেন। লন্ডন স্থানীয় সময় বিকেল ৫.৩০  মিনিটে কাতার এয়ারওয়েজের বিমান করে তিনি হিথ্রো বিমান বন্দরের এসে পৌছান। চার নাম্বার টার্মিনাল দিয়ে তিনি বের হওয়ার সময় যুক্তরাজ্য জাতীয় পার্টি ও এর অংগ সংগঠনের নেতাকর্মীদের উষ্ণ সংবর্ধনা পান।    আলহাজ্ব হুসাইন মোহাম্মদ এরশাদকে স্বাগত জানাতে সে সময় উপস্থিত ছিলেন, কেন্দ্রীয় জাতীয় পার্টির যুগ্ম-মহাসচিব মোঃ সেলিম উদ্দিন, জাতীয় পার্টির প্রেসিডিয়াম সদস্য মাওলানা মুজিবুর রহমান যুক্তিবাদী, যুক্তরাজ্য জাতীয় পার্টির চেয়ারম্যান মুজিবুর রহমান, সাধারন সম্পাদক ও কেন্দ্রীয় সহ-আন্তজার্তিক বিষয়ক সম্পাদক তাজ রহমান সহ দলের  অসংখ্য নেতাকর্মী, লন্ডন মহানগর এবং জাতীয় ছাত্রসমাজের নেতাকর্মীগন।    সফরকালে এরশাদের ছোট ছেলে এরিক এরশাদ তার সঙ্গে আসেন। বিমান বন্দর থেকে তিনি সরাসরি তার মেয়ের বাসায় উঠেন। ব্যাক্তিগত সফরে আসলেও তিনি যুক্তরাজ্য জাতীয় পার্টির নেতা-কর্মীদের সাথে এক কর্মী সভার মাধ্যমে কুশলাদি বিনিময় করবেন বলে একটি নির্ভর যোগ্য সূত্রে জানা যায়।